Diari Oficial de la Generalitat Valenciana


Sumari del DOGV 6290, del 16-06-2010 (2010/6784)

RESOLUCIÓ de 7 de juny del 2010, del secretari autonòmic d'Ocupació i director general del Servici Valencià d'Ocupació i Formació, sobre delegació de competències derivades de la gestió, en l'àmbit del SERVEF, de les mesures per a facilitar la reinserció laboral dels treballadors excedents dels sectors tèxtil i de la confecció, de fabricació i components del calçat, adobaments i marroquineria, joguet i moble.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6784


Data del document
:   07-06-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * delegació de poders
    * competència administrativa

RESOLUCIÓ de 7 de juny del 2010, del secretari autonòmic d'Ocupació i director general del Servici Valencià d'Ocupació i Formació, sobre delegació de competències derivades de la gestió, en l'àmbit del SERVEF, de les mesures per a facilitar la reinserció laboral dels treballadors excedents dels sectors tèxtil i de la confecció, de fabricació i components del calçat, adobaments i marroquineria, joguet i moble. [2010/6784]  
Immers en el context previst per la disposició addicional 75a de la Llei 30/2005, de 29 de desembre, de Pressupostos Generals de l'Estat per a l'any 2006, relatiu a l'adopció de distintes mesures de suport a la modernització i millora de la competitivitat dels sectors tèxtil i de la confecció, del calçat i del moble, es van publicar els Reials Decrets 5/2008, del sector tèxtil i de la confecció, 100/2009, del sector de fabricació i components del calçat, adobaments i marroquineria i 1679/2009, del sector del moble.  
D'altra banda, la disposició addicional 65a de la Llei 51/2007, de 26 de desembre, de Pressupostos Generals de l'Estat per a l'any 2008, va autoritzar el Govern per a adoptar mesures de suport a la modernització i millora de la competitivitat del sector del joguet publicant-se el Reial Decret 1678/2009, del sector del joguet.  
Estos reials decrets desenvolupen, entre altres, un conjunt de mesures sociolaborals contingudes en els plans de suport a estos sectors, la gestió i control dels quals han sigut traspassats a la Generalitat.  
El desenvolupament propi d'estes mesures que, en l'àmbit de la Comunitat Valenciana, correspon al Servici Valencià d'Ocupació i Formació, va fer necessari establir un règim de delegació de competències sobre esta matèria, a fi de facilitar la consecució d'un grau notable d'eficàcia i d'economia en la gestió dels procediments administratius que es deriven de la seua aplicació pel que fa al SERVEF.  
En este sentit, es van publicar la Resolució de 22 d'octubre de 2008, del Secretari Autonòmic d'Ocupació i director general del SERVEF, sobre delegació de competències derivades de la gestió de les mesures previstes en l'Ordre de 22 d'octubre de 2008, de la Conselleria d'Economia, Hisenda i Ocupació; i la Resolució de 13 de juliol de 2009, del secretari autonòmic d'Ocupació i director general del SERVEF, sobre delegació de competències derivades de la gestió de les mesures previstes en l'Ordre de 10 de juliol de 2009, de la Conselleria d'Economia, Hisenda i Ocupació.  
No obstant això, tant la publicació més recentment dels reials decrets reguladors de les mesures relatives als sectors del joguet i del moble, com la inclusió en els annexos de transferències corrents del pressupost de gastos del SERVEF, aprovat mitjançant la Llei 13/2009, de 29 de desembre, d'estos plans en un nou subprograma pressupostari denominat 322.53 Plans Especials de Suport a l'Ocupació en Sectors Productius, determina la necessitat publicar un nou marc de delegació.  
En conseqüència, i de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció introduïda per Llei 4/1999, de 13 de gener; i en l'article 63 de la Llei 5/1983, de 30 de desembre, del Consell, modificada per Llei 12/2007, de 20 de març, de la Generalitat, resolc:  
Primer. Gestió de subvencions.  
1. En relació amb la convocatòria i regulació per mitjà de les respectives ordres de la Conselleria d'Economia, Hisenda i Ocupació, en l'àmbit competencial del SERVEF, de les subvencions per a facilitar la reinserció laboral dels treballadors excedents dels sectors tèxtil i de la confecció, de fabricació i components del calçat, adobaments i marroquineria, del joguet i del moble, es delega en els i les titulars de les direccions territorials d'Ocupació del SERVEF, en el seu respectiu àmbit d'actuació, l'exercici de les competències que s'indiquen a continuació:  
a) La competència de concessió i denegació de les subvencions, així com la firma de tots els documents administratius que siguen necessaris per a formalitzar estes concessions, independentment del caràcter genèric o nominatiu d'estes.  
b) La resolució d'acceptació del desistiment, la renúncia i qualsevol altra manera de finalització del procediment, així com qualsevol altra incidència o variació de les condicions que es produïsca després de la concessió de les ajudes.  
c) El reconeixement de l'obligació i la proposta de pagament.  
d) La minoració de la subvenció concedida en els supòsits establits en la normativa vigent.  
e) La incoació i resolució dels expedients de revocació de subvencions en els supòsits previstos normativament.  
f) En relació amb el que establixen les dos lletres anteriors, es delega també la competència per a exigir el reintegrament de les quantitats indegudament percebudes i els interessos de demora des del moment del pagament d'estes.  
2. La firma de tots els documents comptables que associats es requerisquen per a la gestió pressupostària d'estes subvencions, inclosos els de retenció de crèdit, corresponents al subprograma 322.53 Plans Especials de Suport a l'Ocupació en Sectors Productius o equivalent, correspondrà al cap de l'Àrea de Recursos Humans i Econòmics.  
Segon. Suplència dels òrgans delegats.  
En cas de vacant, absència o malaltia dels titulars dels òrgans delegats en el resolc primer, les competències delegades s'exerciran a través del règim següent:  
A. Les atribuïdes als directors/es territorials d'Ocupació del SERVEF, seran assumides pel respectiu cap de servici territorial que corresponga per raó de la matèria de què es tracte, i si no n'hi ha, per l'ordre determinat entre aquells, en l'article 22 del Reglament d'Organització i Règim Jurídic del SERVEF.  
B. Respecte de les competències delegades en el cap de l'Àrea de Recursos Humans i Econòmics, estes seran assumides automàticament, mentre perdure la dita situació, pel/la titular de la Secretaria General. En que, al seu torn, este òrgan es trobe en la mateixa situació, assumiran les competències els òrgans que se citen en l'article 14.3 del Reglament d'Organització i Règim Jurídic del SERVEF, segons l'ordre allí establit.  
C. Respecte de les competències delegades en el/la titular de la Secretaria General, assumiran les competències els òrgans que se citen en l'article 14.3 del Reglament d'Organització i Règim Jurídic del SERVEF, segons l'ordre allí establit.  
Tercer. Constància expressa de la delegació  
Les resolucions administratives que s'adopten per delegació indicaran expressament esta circumstància i es consideraran dictades per l'òrgan delegatori, sense que càpia la delegació de competències delegades.  
Quart. Avocació de la competència  
La delegació de competències que s'efectua a través de la present resolució s'entén sense perjuí que, en qualsevol moment, el director/a general del SERVEF puga demanar el coneixement i resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Quint. Entrada en vigor i vigència  
La present resolució de delegació de competències entrarà en vigor el mateix dia que es publique en el Diari Oficial de la Comunitat Valenciana i la seua vigència s'estendrà durant el període d'aplicació de les mesures per a facilitar la reinserció laboral dels treballadors excedents dels sectors tèxtil i de la confecció, de fabricació i components del calçat, adobaments i marroquineria, del joguet i del moble, i dels seus posteriors efectes.  
Sext. Derogació  
Queden derogades les resolucions següents:  
- Resolució de 22 d'octubre de 2008, del secretari autonòmic d'Ocupació i director general del SERVEF, sobre delegació de competències derivades de la gestió de les mesures previstes en l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció.  
- Resolució de 13 de juliol de 2009, del secretari autonòmic d'Ocupació i director general del SERVEF, sobre delegació de competències derivades de la gestió de les mesures previstes en l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, adobaments i marroquineria.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que establix els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan en el termini d'un mes, computat en els termes ja dites, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.  
València, 7 de juny del 2010.- El secretari autonòmic d'Ocupació, director general del Servef: Luis Lobón Martín.